b'\n_START_ARTICLE_\nDvignjena zavesa\n_START_PARAGRAPH_\nDvignjena zavesa je bila specializirana radijska oddaja za gledali\xc5\xa1ka vpra\xc5\xa1anja. Prina\xc5\xa1ala je esejisti\xc4\x8dna razmi\xc5\xa1ljanja iz zgodovine gledali\xc5\xa1\xc4\x8da na Slovenskem, vklju\xc4\x8dno s predstavitvami osebnosti re\xc5\xbeiserjev in re\xc5\xbeiserk, igralcev in igralk, gledali\xc5\xa1ke teorije, dramaturgije, radijske igre, dramatike, razvojnih trendov, vklju\xc4\x8duje pa tudi posebej pripravljene \xc5\xa1tudije antologijskih oziroma prelomnih gledali\xc5\xa1kih predstav ter gledali\xc5\xa1kih ustvarjalcev iz preteklosti ter sedanjosti._NEWLINE_Poudarjeno je bilo sodelovanje s specializiranimi strokovnjaki iz AGRFT, Slovenskega gledali\xc5\xa1kega muzeja (SLOGI) in SAZU._NEWLINE_Oddajo je konceptualno \xc5\xbee leta 1974 zasnoval Vladimir Kocjan\xc4\x8di\xc4\x8d, njegovo delo pa nadaljeval Alen Jelen. Oddaja je bila ukinjena z reorganizacijo programov na Radiu Slovenija in novo programsko shemo na 3.programu._NEWLINE_Oddaja je bila na sporedu vsak ponedeljek ob 19.30 na 3. programu Radia Slovenija - program ARS'